### | | | | --- | --- | | | | | --- | | **Byråd** 28. maj 2019 Sagsnr. 710-2019-3211 Dok.nr. 710-2019-108476 Sagsbehandler DPKLKR | | 82.                 Høring af Arbejdsprogram for vandområdeplan 2021-2027 - Åbent

###

|  |  |
| --- | --- |
| Tidl. politisk behandling | BY, 23.09.14, pkt. 164, TM-U, 04.05.15, pkt. 44 |
| Forventet sagsgang | TM-U, ØK, BY |
| Lovgrundlag | Lov om vandplanlægning, EU’s vandrammedirektiv |

###

**SAGENS INDHOLD**

Byrådet skal i denne sag tage stilling til høringssvar til
”Arbejdsprogrammet for vandområdeplanerne 2021-2027”. Miljø- og
Fødevareministeriet har sendt arbejdsprogrammet i offentlig høring i perioden
21. december 2018 til 21. juni 2019. Arbejdsprogrammet er vedlagt sagen.

Arbejdsprogrammet beskriver, hvad statens planer er for
vandområdeplanlægningen. Vandområdeplanerne udgør tilsammen en plan for,
hvordan man kan forbedre det danske vandmiljø og opnå renere vand i [adresse]
vandløb, søer og fjorde. [adresse] er først og fremmest omfattet af
vandområdeplanen for [adresse], men i mindre grad også af [adresse]. De
første vandplaner var gældende til 2015. De næste og nuværende gælder indtil
udgangen af 2021, hvorefter vandområdeplanerne 2021-2027 viderefører
vandplanlægningen de næste 6 år. Vandområdeplanerne 2021-2027 er således tredje
og sidste generation af de danske vandområdeplaner, der skal opfylde EU’s
Vandrammedirektiv.

Arbejdsprogrammet redegør overordnet for status i
vandområdeplanlægningen, for tidsplanen og for den nye tilgang med målrettet
regulering af næringsstofudledning. Derudover beskriver arbejdsprogrammet
statens sideløbende udviklingsprojekter. Der bliver også redegjort for, hvordan
interesserede parter tænkes inddraget i arbejdet. Et eksempel herpå er
oprettelsen af en række Vandråd, der skal rådgive staten og kommunerne om
vandområdeplanerne. Vandrådene har tidligere bestået af 20 forskellige
foreninger og organisationer med interesse i vandplanlægning. Typisk
erhvervsorganisationer og grønne organisationer.

En af de væsentligste ændringer fra 2. til 3. planperiode
er, at der indfases en mere målrettet regulering af landbruget. Indsatsen vil i
medfør heraf i højere grad blive rettet mod de landbrugsområder, hvor der er
størst behov for en reduktion af næringsstofbelastningen i forhold til det
vandområde, hvortil næringsstofferne bliver tilført. Hidtil har indsatsen været
fordelt forholdsvist jævnt over hele landet. Den målrettede regulering er en
opfølgning på Landbrugs- og [adresse], som regeringen vedtog i 2015.

Kommunerne skal i den 3. planperiode planlægge og udføre
dele af de konkrete indsatser, der skal tages i anvendelse for at nå
miljømålene om god økologisk tilstand i vandområderne. Med start til efteråret
2019 skal kommunerne, sammen med vandrådene, således foreslå hvilke strækninger
eller steder, hvor indsatser kan placeres på en omkostningseffektiv måde.
Byrådet skal behandle dette forslag i 2020.

**VURDERING**

Teknik og Kultur vurderer, at det meste af arbejdsprogrammet
er af faglig eller teknisk karakter. Forvaltningen har således først og
fremmest en del tekniske bemærkninger, der foreslås indarbejdet i
høringssvaret. Forslag til høringssvar er vedlagt som bilag.

Teknik og Kultur foreslår, at Byrådet benytter høringen til
at gøre opmærksom på kommunens holdning til etableringen af en faunapassage ved
Tangeværket/Tange sø. Jano Hansen skal netop håndteres af
vandområdeplanerne. [adresse] anbefaler på den baggrund, at staten
udpeger spærringen ved Tangeværket som en af indsatserne i vandområdeplanerne
2021-2027. Målet er, at staten hurtigst muligt tager ansvar for at skabe en
faunapassage forbi værket, således at:

·
Miljømålene i vandområdeplanerne for [adresse] samt vandløbene op-
og nedstrøms Tange Sø kan opfyldes.

·
Der kan etableres en naturlig levedygtig bestand af laks og
havørred i [adresse], og der skabes en naturlig og stabil vandføring i [adresse]
nedstrøms Tangeværket.

·
Dødeligheden blandt vandrefisk (eksempelvis ål, ørred og laks)
ved passagen af Tange Sø mindskes mest muligt.

[adresse]
Kommune anbefaler, at løsningen udføres i overensstemmelse med model A i en
forundersøgelse fra 2016 udarbejdet af Rambøll. Rapporten kan hentes på
Favrskov Kommunes hjemmeside [her](https://www.favrskov.dk/sites/default/files/ramboell_-loesningsforslag_for_gudenaaens_forloeb_ved_tange_soe.pdf).
 Model A er efter Favrskov Kommunes opfattelse den løsning, der bedst og
billigst opfylder målene, samtidig med at størstedelen af Tange Sø bevares.

Nedenstående er en kort opsummering af de væsentligste
elementer i høringssvaret.

[adresse] anbefaler overordnet, at

·
Statens økonomiske tilskud (DUT-kompensationen) til kommunerne
fortsættes, og at den afspejler de nødvendige indsatser/løsninger.

For området ”Grundvand” anbefales det, at

·
Staten sikrer, at den målrettede regulering ikke medfører
forringet grundvandskvalitet. Eksempelvis sikrer at der ikke tillades en større
nedsivning af nitrat til grundvandsmagasinerne.

·
De projekter, der belyser sammenhængen mellem grundvand og det
øvrige økosystem, formuleres så de kan anvendes konkret i kommunernes arbejde.

For området ”Vådområder” anbefales det, at

·
Staten fjerner barrierer, der kan mindske lodsejeres incitament
til at indgå i de frivillige vådområdeprojekter.

·
Staten oftere og tidligere i processen foretager opkøb af arealer
og ejendomme med landbrugsarealer i nærheden af mulige vådområder.

For området ”Søer” anbefales det, at

·
Alle søer omfattet af vandområdeplanerne vurderes og bestemmes hvilken
miljøtilstand, de er i – eksempelvis Sølvsten Damme der pt. er ”ukendt”.

·
Staten finder virkemidler til at gennemføre ophør med lodsejeres
andeudsætning og andefodring i søer, hvis Favrskov Kommune pålægges at udføre
indsatser til fjernelse af næringsstofforurening af Carsten Nissen Damme.

For området ”Miljøfremmede stoffer” anbefales det, at

·
Staten dokumenterer pågående forureninger ordentligt, hvis
kommunerne skal kunne opspore kilderne.

For området ”Vandløb” anbefales det, at

·
Alle vandløbsstrækninger omfattet af vandområdeplanerne bør nu
vurderes og bestemmes hvilken miljøtilstand, de er i.

·
Tilskudsordningen til gennemførelse af indsatser evalueres med
henblik på at opnå en smidigere og mindre ressourcekrævende ordning.

·
Staten vurderer om virkemidler med vedligeholdelse af vandløb,
kan være hensigtsmæssige at indføre for at opnå målopfyldelse.

·
Staten undersøger årsagen til nedgangen af ørredbestanden i
[adresse] i den nederste del af [adresse] system.

Uddybning
af ovenstående anbefalinger er beskrevet nærmere i bilaget om forslag til
høringssvar. Som eksempel kan Teknik og Kultur inden for emnet ”vådområder”
nævne, at den nuværende fremgangsmåde er, at staten først begynder opkøb af
arealer og ejendomme, når der er givet tilsagn til gennemførelse af projekterne.
Ofte er der ejendomme til salg i forundersøgelsesfaserne, som er vigtige for
projekternes gennemførelse. Når staten først vælger at opkøbe senere, kan
ejendommene være solgt og nye ejerforhold kan gøre gennemførligheden af
vådområderne mindre. Ligeledes er der også en stor signalværdi i, at lodsejerne
i områderne kan se, at staten aktivt opkøber arealer i området på et tidligt
stadie, og derigennem viser at samfundet gerne vil disse projekter. Dette vil
efter Teknik og Kulturs vurdering, i stort omfang, fremme muligheden for at
opnå en frivillig jordfordeling og dermed gennemførsel af vådområdeprojekterne.

**ØKONOMI**

Indsatserne og de konkrete anlægsprojekter i
vandområdeplanerne 2021-2027 finansieres af staten. Det forventes, at staten
fra 2022 og frem fortsat vil kompensere kommunerne via DUT-midlerne for store
dele af den generelle arbejdsindsats.

**INDDRAGELSE**

I [adresse] kapitel 7 er der anført en tidsplan og
en oversigt over høringer af og inddragelse i vandområdeplanerne. Vandområdeplanerne
(2021-2027) kommer i offentlig høring senere, og statens planer skal være endeligt
vedtaget og offentliggjort senest 22. december 2021.

Vandrådene bliver sammensat, så de i videst mulige omfang
repræsenterer interessenterne. Vandrådet vil blive inddraget i arbejdet med
indsatsprogrammet via kommunerne. Der udpeges én oplandskommune til at være
sekretariatskommune for hvert af vandrådene. Det forventes, at vandrådene
oprettes på samme måde som tidligere, og at vandrådene inddrages i perioden
efterår 2019 til forår 2020.

Favrskov Forsyning har været inddraget i Teknik og Kulturs
arbejde med høringssvarene angående spildevand.

**INDSTILLING**

Direktøren for Teknik og Kultur indstiller til Byrådet:

1.
At høringssvaret godkendes og sendes
til staten.

2.
At Teknik og Kultur, som i de to foregående
planperioder, får kompetence til, sammen med de andre oplandskommuner, at
udpege sekretariatskommuner og sammensætte vandrådene for oplandene til Randers
Fjord samt [adresse].

**BESLUTNING**

***Teknik- og Miljøudvalget, 9. maj 2019:***

Fraværende:Ingen

Indstilles godkendt med den præcisering, at høringssvaret
under området 'Grundvand' ændres fra: 'for eksempel ved ikke at tillade større
miljøpåvirkning over grundvandsforekomsterne'

til: 'for eksempel ved at reducere miljøpåvirkningen over
grundvandsforekomsterne'.

***Økonomiudvalget, 21. maj 2019:***

Fraværende:Ingen

Indstillingen fra Teknik- og Miljøudvalget indstilles
godkendt.

**Bilag**

|  |  |
| --- | --- |
| Arbejdsprogram for vandområdeplaner 2021-2027 | 710-2019-73002 |
| Forslag til høringssvar til arbejdsprogram for vandområdeplanerne 2021-2027 | 710-2019-74631 |